CELEX: C2006/224/16
Language: sk
Date: 2006-09-16 00:00:00
Title: Vec C-14/05: Rozsudok Súdneho dvora (šiesta komora) z  13. júla 2006 (návrh na začatie prejudiciálneho konania, ktorý podal Gerechtshof te Amsterdam – Holandsko) – Anagram International Inc./Inspecteur van de Belastingdienst/Douane district Rotterdam (Spoločný colný sadzobník — Kombinovaná nomenklatúra — Colné zaradenie — Balóny plnené plynom)

16.9.2006   
            
            
               SK
            
            
               Úradný vestník Európskej únie
            
            
               C 224/9
            
         Rozsudok Súdneho dvora (šiesta komora) z 13. júla 2006 (návrh na začatie prejudiciálneho konania, ktorý podal Gerechtshof te Amsterdam – Holandsko) – Anagram International Inc./Inspecteur van de Belastingdienst/Douane district Rotterdam
   (Vec C-14/05) (1)
   
   (Spoločný colný sadzobník - Kombinovaná nomenklatúra - Colné zaradenie - Balóny plnené plynom)
   (2006/C 224/16)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Gerechtshof te Amsterdam
   Účastníci konania pred vnútroštátnym súdom
   
      Žalobca: Anagram International Inc.
   
      Žalovaný: Inspecteur van de Belastingdienst/Douane district Rotterdam
   Predmet veci
   Návrh na začatie prejudiciálneho konania – Gerechtshof te Amsterdam – Výklad prílohy nariadenia Komisie (ES) č. 442/2000 z 25. februára o zatrieďovaní určitých tovarov do kombinovanej nomenklatúry (Ú. v. ES L 54, s. 33) – Platnosť – Zaraďovanie balónov do sadzobníka – Všeobecné pravidlá 1 a 6 pre výklad kombinovanej nomenklatúry – Položka 9505 90 00 a položka 9503 90 32
   Výrok rozsudku
   
               1.
            
            
               Preskúmanie druhej otázky neodhalilo také skutočnosti, ktoré by mohli mať vplyv na platnosť nariadenia Komisie (ES) č. 442/2000 z 25. februára 2000 o zatrieďovaní určitých tovarov do kombinovanej nomenklatúry v časti, kde výrobky uvedené v bode 3 tabuľky uvedenej v jeho prílohe zaraďuje do podpoložky 9503 90 32 kombinovanej nomenklatúry Spoločného colného sadzobníka uvedenej v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku v znení vyplývajúcom z nariadenia Komisie (ES) č. 1832/2002 z 1. augusta 2002.
            
         
               2.
            
            
               Zaradenie, o ktorom rozhodla Komisia v nariadení č. 442/2000 v súvislosti s výrobkom opísaným v bode 3 tabuľky uvedenej v jeho prílohe, sa analogicky použije tiež na balóny plnené plynom, vyrobené zo spájanej plastovej fólie s nanesenou vrstvou hliníka, pričom plastová fólia tvorí ich vnútrajšok.
            
         
      (1)  Ú. v. EÚ C 82, 2.4.2005.